**PETZCV19 Orvosi Információs Platform**

**COVID-19.27 Szerda**

**2020.04.22**

**Prof Molnár F Tamás (1) Dr Mestyán Gyula (2)**

1: Petz A Egyetemi Oktató Kórház, Győr. Sebészeti Osztály / PTE ÁOK Sebészeti Tanszék

2: Mikrobiológus, Pécs 3: Petz A Egyetemi Oktató Kórház, Győr, I. Belgyógyászat.

Rövid szakmai információkkal támogatjuk a COVID-19 pándemiával kapcsolatos orvosi és nővéri tevékenységet. Forrásainkat kreatív szkepszissel szűrjük. Célunk a puszta tájékoztatás. A virtualis szerkesztőség: [tfmolnar@gmail.com](mailto:tfmolnar@gmail.com). MFT. MGy.

*A lényeg mára: Take Home Message / Soup of the Day*

1. **A legjobb orvos adja a legkevesebb orvosságot (Benjamin Franklin)**
2. **„Ahogy lehet, azzal amid van, ott ahol vagy”. („Do what you can, with what you have where you are”. Idézi Harvey Cushing, 1916.)**

**BEVEZETÉS & STATISZTIKA**

Az Egyesült Királyságban 130 000 igazolt COVID19-re 17 337 halott esik. (<https://www.bbc.com/news/uk-51768274>) A világszerte számolt 2.5 millió koronavírusos esetről csak azt nem tudjuk megmondani, hogy közülük mennyi a beteg, azt pedig különösen nem, hogy ki mennyire az. Biztosat csak a halottakról tudhatunk. Pontosabban még azt sem, hiszen igen bizonytalan az otthonokban elhaltakkal való elszámolás.( Tetemalgebra, annak is a legnyomorúságosabb verziója). Azt jó közelítéssel meg tudjuk mondani, hogy ki az aki már meggyógyult, de kérdés, hogy mennyien vannak azok, akik soha nem is voltak betegek, de szeropozitívak lettek. A betegség definíciójának (kell tüsszögni is a hőemelkedéshez, vagy elég a borzongás) ügyes megkerülésével, rugalmas kezelésével aztán mindenki azt mond már, amit akar. A legfogósabb kérdés pedig az, hogy van-e az ilyesfajta számolósdinak értelme. A kórházba kerülőkének igen, a lélegeztettekének igen, a halottakénak igen: a többi a politikum és a média[[1]](#footnote-1) tápanyagigényét szolgálja.

# **THERAPIA**

Most, hogy úgy néz ki a COVID19-nak elege van az izgulékony emeberiségból és a májussal majd elhagyni készül minket felgyorsultak a gyógyszerkísérletek. Afféle last minute action van alakulóban, újabb és újabb anyagok szeretnének bejelentkezni, mielőtt végleg lemaradnak Ilyen a Kolchicin, az őszi kikerics hatóanyaga, normálisan príma a köszvényre. Az amerikai, postai úton végzett tanulmányba 6000 beteget vonnának be. A levélben küldött tablettát az alany beveszi, miután házilag diagnosztizáltatta magát, regisztrál, majd jelenti a kimenetelt. Do it yourself – azt hinné a halandó, hogy gyógyszerkísérletet csak nem lehet „okosban megcsinálni”…<https://www.livescience.com/covid-19-anti-inflammatory-drug-colchicine-study.html> Zseniális. A módszer a jól hangzó contactless nevet kapta, holott sokkal helyesebb lenne a brainless vagy meaningless megnevezés, de a moral insanity kifejezés sem lenne idegen. Dr. Priscilla Hsue a University of California, San Francisco (UCSF) professzora vezeti a tanulmányt (principal investigator).

Az Ebolaban sem áttörő Remdesivir (Gilead Sciences) újra próbálkozik <https://www.livescience.com/ebola-drug-remdesivir-promise-severe-covid-19-cases.html> A controllcsoport nélküli 119 COVID19-es beteges panelt a University of Chicago Medicine vizsgálja.

A klorokinnal kapcsolatos dél-amerikai tanulmányról az előző számunkban is írtunk. A Brazíliában indult Chloroquine Diphosphate for the Treatment of Severe Acute Respiratory Syndrome Secondary to SARS-CoV2 (CloroCOVID19) ClinicalTrials.gov Identifier: NCT04323527 <https://clinicaltrials.gov/ct2/show/NCT04323527> vizsgálatot leállították, miután a 600mg-os kar egynegyedében szívritmuszavart okozott. <https://apnews.com/f69fd1607a097d8a55bb1ad9fff78e7b>. Tegnap, kedden publikálták azt az amerikai tanulmányt, mely kifejezetten károsnak találta az anyagot. Magagnoli J et al. Outcomes of hydroxychloroquine usage in United States veterans hospitalized with Covid-19. A 368 betegből álló vizsgálatban a standard kezelés halálozása 11% volt, szemben a klorokint is kapók 28%-éval, a különbség szignifikáns. Numerikusan magasabb volt azok halálozása is, akik azithromycin[h is kaptak (22%) , de ez nem ütötte meg a statisztikai szignifikancia szintjét. https://www.medrxiv.org/content/10.1101/2020.04.16.20065920v1.full.pdf](h%20is%20kaptak%20(22%25)%20,%20de%20ez%20nem%20ütötte%20meg%20a%20statisztikai%20szignifikancia%20szintjét.%20https://www.medrxiv.org/content/10.1101/2020.04.16.20065920v1.full.pdf)

**MECHANIKUS VÉDELEM**

Mivel a COVID19 behatolási kapuja a szájüreg (és az orr), logikusnak tűnik ezen régiók gyakori „mosogatása” – mint amilyen az ősrégi gargalizálás. Meglepő, hogy a csíraszámcsökkentés egyszerű gondolata csak most merült fel – de aztán egyszerre több helyen egy időben bukkant fel.

Pakisztánban a Karachi Aga Khan egyetemen indult tanulmány kifejezetten figyelemreméltó.<https://clinicaltrials.gov/ct2/show/NCT04341688>

<https://thefederalist.com/2020/03/27/how-grandmothers-gargling-remedy-could-help-abate-the-wuhan-virus/>

Az interferon tartalmú orrcseppek a COVID19 vírus bejutás utáni, de elszabadulás előtti helyi kezelésére szolgálnának. Meng Z et al. An experimental trial of recombinant human interferon alpha nasal drops to prevent coronavirus disease 2019 in medical staff in an epidemic area

<https://www.medrxiv.org/content/10.1101/2020.04.11.20061473v1>

**PERIEPIDEMIOLOGIA. Vírus & Stílus**   
Kezdetben vala a létező szocializmusban kimunkált bükkfából nyert fűrészpor szárazságú köjál terminológia, egy nyelvezet, amelyről azt hittük, már nem létezik, de a vájtfülűek értették. Ezt nagyon sokáig ellensúlyozta a két valóban rendkívűl intelligens rendőrtiszt, akiknek logikus, élő magyarsággal előadott helyzetértékelését mi, a laikusok is értettük. Most a készenléti rendőrség szárazabb, laktanyásabb grammatikájával igyekszünk lépést tartani. került előtérbe. Vonatkozásában, beazonosít. kerül megvalósításra. Az orvosokat, de a nővéreket is gyakran éri a kommunikációs deficit vádja, nem érti a beteg amit mondunk. Kezdjük kapisgálni milyen lehet a helyzet. Mi mindenesetre igyekszünk.

Sajnos kevesen tudják, hogy a COVID19 tőzsgyökeseres magyar kifejezés. Eredete az Árpád korra nyúlik vissza, pontosan a kövidinkára. Ezen a méltán híres magyar borhoz szükséges szőlőtöveket maga Marco Polo vitte el Kínába. Az egyébként is olvashatatlan kínai írás sajnos nem ismeri az ö betűt, így lett a KÖVIDINKÁBÓL KOVIDINKA. A jezsuita hittérítők latinja nyomán alakult a COVIDINKA forma. Mao elnök Nagy Kulturális Forradalom idején, hogy Che Guevara elvtárs közép-amerikai konspirációs útját fedezzék, a CIA figyelmét eltereljék, óvatosan lefejtették a szóról az INKA utótagot, és maradt a puszta COVID. Mivel a 2019-es szőlőtermés különösen jó volt, így született a COVID19 név. Ugyanolyan hungarikum, mint az Erős Pista meg a Béres csepp. Csak vicceltünk.

1. Példamondat: The world just passed a grim milestone: More than 2 million people have contracted COVID-19. It's been 45 days since the first COVID-19 case was reported in New York, 85 days since the first COVID-19 case was reported in the U.S. and 106 days since the world first learned about a [mysterious respiratory virus that had sickened at least 44 people in China](https://www.livescience.com/mysterious-virus-in-china-sars.html). <https://www.livescience.com/world-surpasses-2-million-coronavirus-cases.html> [↑](#footnote-ref-1)